open-index/open-wikipedia-markdown huggingface dataset:
Cyklón

**Cyklón** môže byť:
*v meteorológii:
**názov (posledného štádia) tropickej cyklóny v istých častiach Indického oceána resp. južného Atlantiku, pozri cyklón (Indický oceán) a tropická cyklóna
**zriedkavo a/alebo zastarano: 
***pôvodne: akákoľvek búrka alebo atmosférická porucha, pri ktorej má vietor krúživý alebo vírivý priebeh (v tomto význame termín zaviedol H. Piddington v roku 1848)
*** tropická cyklóna
*** cyklóna (v zmysle tlaková níž)
*** veľký ničivý víchor (ničivá víchrica), smršť
** v anglickej jazykovej oblasti aj: 
*** ničivý/-vá tropická cyklóna alebo tornádo (tornádo v zmysle veľká tromba)
*** tornádo
*v hutníctve: zariadenie na hrubé čistenie plynu vo vysokej peci, pozri cyklónový odprašovač
*v chémii: kyanovodík
*v technike:
**odstredivý odlučovač častíc z prúdu vzduchu alebo iného plynu, ktorý má kužeľovitý tvar, pozri cyklónový odlučovač
**hydrocyklón

## Referencie

## Pozri aj
*cyklóna
*Cyclone
*Cyklon (ukrajinská raketa)
NGC 2736

**Hmlovina Ceruzka**, alebo **NGC 2736**, je hmlovina vo súhvezdí Plachty. Bola objavená Johnom Herschelom v roku 1834.

## Iné projekty

Kategória:Hmloviny
Kategória:NGC objekty
Kategória:Gum objekty
Samuel Mudd

**Samuel Alexander Mudd** (* 20. december 1833, Maryland, USA – † 10. január 1883, Maryland, USA) bol americký lekár a neskôr politik, ktorý ošetroval Johna Wilkes Bootha, atentátnika amerického prezidenta Abrahama Lincolna. Kvôli tomu bol obžalovaný zo sprisahania.

Kategória:Lekári USA
Kategória:Politici USA
NGC 3372

**NGC 3372**, alebo **Hmlovina Eta Carinae** je difúzna hmlovina, jedna z najväčších oblastí H II v našej Mliečnej ceste. Objavil ju Nicolas-Louis de Lacaille  v roku 1751. V jej vnútri sa nachádza premenná hviezda Eta Carinae, ktorá je jedna z najnestabilnejších hviezd. Vybuchla ako nova v roku 1843 a po pár tisícoch rokov vybuchne ešte raz. Je od nás vzdialená približne 9&nbsp;000&nbsp;ly. Nachádza sa v súhvezdí Kýl.

## Galéria

Image:Keyhole Nebula - Hubble 1999.jpg
Súbor:NGC 3372d.jpg


Kategória:NGC objekty
Kategória:Oblasti H II
Kategória:Súhvezdie Kýl
Kategória:Astronomické objekty objavené v roku 1752
Christian-Albrechts-Universität zu Kiel

thumb|Komplex budov univerzity
**Univerzita Christiana Alberta v Kieli** (; skratka: CAU) je univerzita v meste Kiel v Nemecku. Bola založená v roku 1665 na výučbu kňazov a vládnych úradníkov. Bola to najsevernejšie položená univerzita Svätej rímskej ríše nemeckého národa. Počas 19. storočia študovalo a pracovalo v Kieli veľa dôležitých učencov.

Bola to jedna z prvých vysokých škôl, ktorá uposlúchla výzvu nacistického režimu a v roku 1933 prepustila veľa profesorov a študentov, ako napríklad Ferdinanda Tönniesa alebo Felixa Jacobyho. Budovy univerzity boli počas druhej svetovej vojny silno poškodené a po vojne boli z veľkej časti znovupostavené na inom mieste. V školskom roku 2004/2005 navštevovalo univerzitu takmer 21 tisíc študentov.

## Niektorí známi študenti

## Iné projekty

## Externé odkazy
* Oficiálna webprezencia Univerzita Christiana Alberta v Kieli


Kategória:Kiel
Kiel
Tykadlá (galaxie)

**Tykadlá** (označenie NGC 4038 a NGC 4039) sú interagujúce galaxie, ktoré objavil britsko-nemecký astronóm William Herschel 7. februára 1785. Nachádzajú sa v súhvezdí Havran. Zrážka nastala pred 900 miliónmi rokov a spôsobila pár zakrivených prúdov hviezd, ktoré sa podobajú na tykadlá hmyzu - odtiaľ názov.
Zdanlivá jasnosť Tykadiel je 10,3 + 10,4.

## Fotogaléria

Súbor:Antennae galaxies xl.jpg|Galaxie Tykadlá. Väčšia galaxia vpravo je NGC 4038, menšia je NGC 4039.
Súbor:Antennae galaxies (captured by Chandra, Hubble and Spitzer).jpg|
Súbor:The Antennae- A pair of colliding galaxies about 60 million light years from Earth. (2941479394).jpg|
Súbor:Interacting Antennae Galaxies.jpg|
Súbor:Phot-09a-02-normal.jpg|
Súbor:Antennae 1997-34-a-full.jpg|


## Iné projekty

## Zdroje
* Hyperleda - NGC 4038: http://leda.univ-lyon1.fr/ledacat.cgi?o=NGC%204038
* Hyperleda - NGC 4039: http://leda.univ-lyon1.fr/ledacat.cgi?o=NGC%204039

Kategória:Súhvezdie Havran
Kategória:NGC objekty
Kategória:Špirálové galaxie
Kategória:Interagujúce galaxie
0037967
244
Kategória:Caldwell objekty
Kategória:2MASX objekty
Kategória:ESO-LV objekty
Kategória:HIPASS objekty
245
Kategória:6dFGS objekty
Kategória:ESO objekty
Kategória:IRAS objekty
Kategória:MCG objekty
264
Kategória:Astronomické objekty objavené v roku 1785
Novo mesto

**Novo mesto** je mesto v Slovinsku. Nachádza sa na juhu krajiny v blízkosti hraníc s Chorvátskom. Cez mesto preteká rieka Krka. Patrí medzi najväčšie mestá v Slovinsku.

## História
Mesto vzniklo v roku 1365. Bolo založené na dovtedy neosídlenom mieste v meandri rieky Krka. Mesto sa pôvodne volalo Rudolfovo (Rudolfswerth), po kniežati Rudolfovi. Až do roku 1768 bolo opevnené hradbami, preto ho Turci pri ťažení na Balkáne nedobyli. V 19. storočí v meste krátko vládli Francúzi. Do roku 1918 bolo súčasťou Rakúsko-Uhorska. Po prvej svetovej vojne mesto pripadlo Kráľovstvu južných Slovanov. Počas druhej svetovej vojny bolo súčasťou talianskeho záboru. Od roku 1943 patrilo Nemeckej ríši. Po skončení druhej svetovej vojny mesto patrilo Juhoslávii. V polovici 20. storočia sa mesto zmodernizovalo. Pribudli výrobné závody, školy a nové budovy. Od roku 1991 mesto pripadlo Slovinsku.

## Priemysel
Mesto je známe vďaka automobilovému priemyslu - sídli tu závod Industrija motornih vozil (REVOZ). Taktiež sa tu nachádza aj farmaceutický závod Krka. 

## Občianska vybavenosť
V meste sa nachádza 5 základných škôl, stredné školy a vysokoškolské centrum. Možno tu nájsť aj tri železničné stanice, nákupné centrá, parky, múzeá, futbalový štadión, bežeckú dráhu, nemocnicu, kostoly a aj niekoľko cintorínov.

## Osobnosti
* Edvard Ravnikar (* 1907† 1993), slovinský architekt, urbanista, dizajnér, publicista a univerzitný profesor
* Primož Kozmus (* 1979), slovinský atlét, venujúci sa hodu kladivom

## Partnerské mestá
*  Langenhagen, Nemecko
*  Vilafranca del Penedes, Španielsko
*  Bihać, Bosna a Hercegovina
*  Kaposvár, Maďarsko
*  Brescia, Taliansko
*  Leskovac, Srbsko
*  Vršac, Srbsko
*  Herceg Novi, Čierna Hora
*  Toruń, Poľsko
*  Trnava, Slovensko

## Iné projekty

## Externé odkazy
* Oficiálna stránka
* http://www.burger.si/NovoMesto/NovoMesto.htm


Novo mesto
Nemecká ríša

**Nemecká ríša** () môže byť:
* hovorovo Nemecké kráľovstvo (teda neskorší názov Východofranskej ríše)
* hovorovo Rímsko-nemecká ríša
* pokus o vytvorenie nemeckého štátu v rokoch 1848 – 1849, pozri Nemecká ríša (1848 – 1849)
* oficiálny názov Nemecka od 18. januára 1871 do 23. mája 1945, pozri Nemecká ríša (1871 – 1945) (alebo Nemecké cisárstvo (1871 – 1918) a Weimarská republika a Nacistické Nemecko)
Destiny (ISS)

náhľad|Modul Destiny
**Destiny** je americký laboratórny modul, súčasť Medzinárodnej vesmírnej stanice. Má dĺžku  a priemer . Vynesený bol 7. februára 2001 raketoplánom Atlantis pri misii STS-98 a 10. februára bol pripojený k modulu Unity. V module môže byť umiestnených celkovo 23 skríň (päť na podlahe, šesť po stranách a na strope) s experimentami a nákladom. Kvôli obmedzenej hmotnosti však bol vypustený len s 5 skriňami, ďalších 6 bolo dopravených raketoplánom Discovery počas misie STS-102. Každá skriňa váži približne .

## Iné projekty

Kategória:Medzinárodná vesmírna stanica
Zvezda

[náhľad|240px|Zvezda s vesmírnou loďou [Sojuz (kozmická loď)|Sojuz]]
**Zvezda** (služobný modul) je modul Medzinárodnej vesmírnej stanice. Je základom ruskej časti stanice. Postavila ho firma RKK Energia. Vynesená bola raketou Proton 12. júla 2000. K stanici sa pripojila 26. júla. Má valcový tvar s dĺžkou 13,11 m a maximálnym priemerom 4,35 m. Je vybavený párom solárnych panelov.

Obsahuje riadiaci počítač DMS-R, ktorý slúži na celkovú kontrolu ruského segmentu stanice. Zároveň plní funkcie navádzania, navigácie a riadenia celej stanice (napr. riadenie a úpravu výšky), preto býva označovaný aj ako "mozok" stanice. Vyvinula a vyrobila ho ESA, čím sa stal prvým európskym (pôvodom z ESA) hardvérom na stanici.

## Hlavné parametre

Hlavné parametre:
* Hmotnosť na obežnej dráhe po oddelení od nosnej rakety: **20295 kg**
* Celková dĺžka: **13,11 m**
* Maximálny priemer: **4,35 m**
* Objem hermetického priestoru: **89,0 m<sup>3</sup>**
* Obytný priestor: **46,7 m<sup>3</sup>**
* Podpora života posádky: **do 6 osôb**
* Rozpätie solárnych panelov: **29,73 m**
* Plocha fotovoltaických článkov: **76 m<sup>2</sup>**
* Maximálny výstupný výkon solárnych panelov: **13,8 kW**
* Projektovaná životnosť na obežnej dráhe: **15 rokov** (do roku2015)
* Základný konštrukčný materiál: **[[Hliníková zliatina|hliníkovo-horčíková zliatina]]** AMg6M
* Počet stabilizačných motorov: **32orientačných motorčekov - 11D428A-10** s ťahom 125N 

* Počet motorov na úpravu dráhy: **2 motory - S5.79** s ťahom 3000N

## Interim Control Module
náhľad|Fikcia - Modul ICM pripojený k modulom Zarja a Unity ako náhrada Zvezdy
V prípade, že by sa modul Zvezda nerealizoval, alebo bol nepoužiteľný, NASA uvažovala o náhradnom riešení v podobe vlastného servisného modulu ICM (Interim Control Module). Modul ICM sa nakoniec nerealizoval.

## Referencie

## Iné projekty

Kategória:Medzinárodná vesmírna stanica
Unity (ISS)

[thumb|right|230px|Unity z raketoplánu [Endeavour (raketoplán)|Endeavour pri misii STS-88]]
**Unity** (pôvodne Node 1, po slovensky „Jednota“) je súčasťou Medzinárodnej vesmírnej stanice. Slúži ako prechodový modul, ku ktorému sa pripája americká časť stanice. Spája ruský modul Zaria a americké moduly Destiny, Quest a priehradovú konštrukcia Z1. Neskôr boli k nemu pripojené Cupola a Tranquility (Node 3). Do vesmíru bol vynesený a k stanici bol pripojený raketoplánom Endeavour pri misii STS-88 v roku 1998 spolu s prechodovými modulmi PMA 1 a 2. Má tvar valca s dĺžkou 5,49 metra a priemerom 4,57 metra. V priestoroch modulu sa nachádza klimatizačný, televízny a komunikačný systém.

## Pressurized Mating Adapter

### PMA 1
PMA 1 (Pressurized Mating Adapter 1) je prepojovací tunel, ktorý spája ruský modul Zaria s americkým modulom Unity. Jeho dĺžka je 2,38 metra.

### PMA 2
PMA 2 (Pressurized Mating Adapter 2) je prepojovací tunel, ktorý pôvodne slúžil na pripájanie amerického raketoplánu k modulu Unity. Pri misii STS-98 bol tunel premiestnený na modul Destiny. Je dlhý 3,38 metra.

## Iné projekty

Kategória:Medzinárodná vesmírna stanica
Kategória:Kozmonautika v 1998
Väz (tkanivo)

**Väz** (lat. *ligamentum*) je anatomická štruktúra, ktorá je zložená z tuhého usporiadaného väziva. Je to väzivový pruh slúžiaci na spojenie a upevnenie orgánov a ich jednotlivých častí. Je zložený prevažne z elastických vlákien, ktoré prebiehajú rovnobežne a sú pospájané malým množstvom riedkeho väziva.

Ak majú väzy prevahu elastického väziva, sú žltkastej farby a označujú sa ako tzv. žlté väzy (lat. *ligamenta flava*).

## Iné projekty

Kategória:Oporná sústava
Kategória:Pohybová sústava
Zoznam poslancov Trnavského samosprávneho kraja (2005 – 2009)

**Zoznam poslancov [[Trnavský samosprávny kraj|Trnavského samosprávneho kraja]]** zvolených vo volebnom období 2005–2009.

Kategória:Zoznamy poslancov Trnavského samosprávneho kraja
Carl Sagan

**Carl Edward Sagan** (* 9. november 1934, Brooklyn, New York City, New York, USA – † 20. december 1996, Seattle, Washington) bol americký astronóm, astrofyzik, astrobiológ a popularizátor vedy a kritického myslenia. Bol priekopníkom v exobiológii, experimentálne demonštroval produkciu aminokyselín zo základných chemických prvkov za pomoci radiácie.

Svoju vedeckú dráhu začínal na Harvard University. Neskôr až do svojej smrti pôsobil ako profesor astronómie a vesmírnych štúdií na Cornell University, kde okrem iného viedol laboratórium pre planetárne štúdiá. Podieľal sa na viacerých významných projektoch NASA, okrem iného napríklad na programe Apollo a misii Voyager 1.

Počas svojej kariéry publikoval viac ako 600 vedeckých štúdií a vyše 20 kníh, medzi nimi aj knihu Draci z raja, za ktorú získal Pulitzerovu cenu.

Je svetovo známy svojimi populárno-vedeckými knihami a televíznymi seriálmi **, ktoré spoluvytvoril a uvádzal. Napísal aj román *[[Kontakt (román)|Kontakt]]*, podľa ktorého bol v roku 1997 natočený rovnomenný film s Jodie Fosterovou v hlavnej úlohe.

Podporoval program Hľadania extra-terestriálnej inteligencie (*Search for ExtraTerrestrial Intelligence*) – SETI.

Je po ňom pomenovaná planétka 2709 Sagan.

## Iné projekty

Kategória:Astronómovia USA
Kategória:Prírodovedci USA
Kategória:Astrofyzici USA
Kategória:Spisovatelia USA
Kategória:Humanisti USA
Kategória:Kozmológovia
Kategória:Planetárni vedci
Kategória:Astrobiológovia
Kategória:Skeptici
Kategória:Spisovatelia science-fiction USA
Kategória:Popularizátori vedy
Kategória:SETI
Kategória:Osobnosti USA židovského pôvodu
Kategória:Víťazi Pulitzerovej ceny
Kategória:Popularizátori kozmonautiky
Kategória:Členovia American Academy of Arts and Sciences
Kategória:Členovia American Philosophical Society
Kategória:Nositelia ceny Hugo
Kategória:Vyučujúci na Harvard University
Kategória:Absolventi University of Chicago
Kategória:Osobnosti z Brooklynu
George Bassett Clark

**George Bassett Clark** (* 14. február 1827, Lowell, Massachusetts, USA – † 20. december 1891, Cambridge, Massachusetts, USA) bol americký astronóm.

Narodil sa v Lowelli v rodine Alvana Clarka, ktorá v 19. storočí vyrábala refraktory. Tieto ďalekohľady pracovali v Cambridgi, kde zlomili viacero rekordov pre refrakčné nástroje. Dodnes najväčší ďalekohľad v Observatóriu Yerkes pochádza z ich dielne.

## Referencie

Kategória:Astronómovia USA
Kategória:Optici USA
Kategória:Osobnosti z Lowellu (Massachusetts)
Wolfova-Rayetova hviezda

[náhľad|Hviezda [HD 184738]]
**Wolfova-Rayetova hviezda** je hmotná hviezda s veľmi silným hviezdnym vetrom. Je to vývojové štádium veľmi hmotných hviezd. V našej Galaxii poznáme okolo 150 takýchto hviezd.

## Iné projekty

Kategória:Hviezdy
Jamb

**Jamb** je dvojslabičná vzostupná stopa, skladajúca sa z prvej ľahkej (krátka alebo neprízvučná slabika) a druhej ťažkej (dlhá alebo prízvučná slabika) doby (zápis: ∪ —).

Jamb je prirodzený pre gréčtinu, predovšetkým pre iónčinu. Pre slovenčinu a češtinu prirodzený nie je, keďže protirečí bežnému umiestneniu prízvuku na prvých slabikách slov v týchto jazykoch. V slovenčine ho možno dosiahnuť umiestnením jednoslabičného neprízvučného slova (tzv. *predrážka*) na začiatok verša a prízvučného slova na konci verša. Čistý jamb je však v slovenčine raritný, na začiatok verša sa často kladú trojslabičné slová a koniec verša býva zostupný (v básni je teda možné badať iba jambickú *tendenciu* – t.j. ťažká doba vo väčšine prípadov pripadá na párne slabiky). 

Jambický verš je použitý napríklad v Máchovom *[[Máj (Karel Hynek Mácha)|Máji]]*:
:*Byl pozdní večer – první máj –<br />večerní máj – byl lásky čas.<br />Hrdliččin zval ku lásce hlas,<br />kde borový zaváněl háj.<br />O lásce šeptal tichý mech;<br />květoucí strom lhal lásky žel,<br />svou lásku slavík růži pěl,<br />růžinu jevil vonný vzdech.*
 
Slovo *iambos* po prvýkrát použil Archilochos pre svoje satirické básne v 7. storočí pred Kr. Rytmus jambu bol zrejme najbližší bežnej reči a tieto básne mali často satirický, hanlivý, politický či morálny tón. Odriekavali sa alebo prednášali, ale nespievali sa pri hudbe. V starovekom Grécku sa jamb stal štandardným metrom pre hovorené dialógy tragédií a komédií.

## Referencie

Kategória:Fonológia
Kategória:Stopy
Elipsa

**Elipsa** je rovinná krivka, ktorá patrí do triedy kužeľosečiek. Elipsu možno definovať aj takto: je to množina všetkých bodov roviny, ktoré majú od dvoch pevných bodov F1 a F2 konštantný súčet vzdialeností, ktorý je väčší ako vzdialenosť týchto bodov. Body F1, F2 sa nazývajú ohniská, priamka prechádzajúca bodmi F1, F2 sa nazýva hlavná os elipsy, body A, B v ktorých os elipsy pretína elipsu sú hlavné vrcholy elipsy, stred úsečky F1, F2 je stred elipsy a priamka kolmá na hlavnú os elipsy prechádzajúca jej stredom je vedľajšia os elipsy a body C, D, v ktorých vedľajšia os elipsy pretína elipsu sú vedľajšie vrcholy elipsy.

right|200px
Ak zvolíme súradnicovú os tak, aby jej začiatok bol stred elipsy, x-ová os bola hlavná os elipsy a y-ová os bola vedľajšia os súradnice bodov budú:

F1=(-f,0), F2=(f,0), A=(-a,0), B=(a,0), C=(0,b), D=(0,-b)

Všeobecná rovnica elipsy je:
:A x^2 + B y^2 + C x + D y + E = 0

Stredová rovnica elipsy je:
:\left(\frac{x}{a}\right)^{2}+\left(\frac{y}{b}\right)^{2}=1

Parametrické rovnice elipsy sú:
:x = a . \cos (\varphi)
:y = b . \sin (\varphi)

Užitočné vzťahy:
:f^2 = a^2 - b^2
:e = f/a

Plocha elipsy:

:A = \pi \cdot a \cdot b

Symboly v rovniciach:

:**a** je hlavná polos
:**b** je vedľajšia polos
:**e** je excentricita elipsy
:**f** je ohnisková vzdialenosť; vzdialenosť medzi ohniskom a stredom elipsy.
:**φ** je uhol 0 ≤ φ  0, B > 0 a A ≠ B
:**A** je vo vzorci plochy plochou

Elipsa má veľký význam pri aplikácii matematiky vo fyzike, astronómii a v technike. Napríklad dráhy planét sú elipsy, v teórii pružnosti sa pracuje s elipsou inercie a elipsou napätia,...

Elipsu možno definovať aj ako kužeľosečku, je to prienik roviny s kužeľovou plochou, pričom rovina nie je kolmá na os kužeľovej plochy a zviera s osou väčší uhol, ako priamka, ktorej rotáciou kužeľová plocha vznikla.

Špeciálnym prípadom elipsy je kružnica. Je to elipsa, kde F1=F2 a súčasne polomer kružnice R = a = b.

Ak v elipse umiestnime svetelný zdroj do jedného ohniska, všetky lúče sa  odrazia do druhého ohniska.

## Pozri aj
*elipsoid
*Veľká polos

## Iné projekty

## Externé odkazy
*  Kvadriky (thales.doa.fmph.uniba.sk)

Kategória:Kužeľosečky
Štefan Kužma

Ing. **Štefan Kužma** (* 14. apríl 1958, Prešov) vo volebnom období 2006 - 2010 poslanec NR SR za SDKÚ, bývalý štátny tajomník Ministerstva výstavby a regionálneho rozvoja Slovenska.

## Vzdelanie
* 1977 - 1982 SVŠT, Stavebná fakulta Bratislava - odbor Ekonomika a riadenie stavebníctva 
* 2001 SPP Diploma - v rámci projektu PHARE, Špeciálny prípravný program pre štrukturálne fondy EÚ 
* Znalosť cudzích jazykov: anglický, nemecký, ruský

## Profesionálna prax
* 1982 - 1990 Inžinierske stavby š.p. Košice - vedúci oddelenia výrobných a cenových kalkulácií 
* 1990 - 1998 UNING, a.s. - Finančný riaditeľ 
* 1998 - 2002 Zástupca primátora mesta Prešov - oblasť financií, majetku a výstavby 
* 2003 - 2004 Prednosta okresného úradu v Prešove 
* 2004 - 2005 Prednosta obvodného úradu v Prešove
* 2005 - 2006 štátny tajomník ministerstva výstavby a regionálneho rozvoja pre oblasť stavebníctva 
## Politická kariéra
### Regionálna úroveň
* 1994–2002 – Poslanec Mestského zastupiteľstva a člen Mestskej rady v Prešove 
* 1994–1998 – Predseda finančnej komisie pri MsÚ v Prešove
* 2001–2002 – Člen komisie pre strategický rozvoj mesta Prešov
* 2001–2005 – poslanec Prešovského samosprávneho kraja - Predseda komisie pre kultúru a národnostné menšiny zvolený za Slovenskú demokratickú a kresťanskú úniu v okrese Prešov 
* 2005 – v regionálnych voľbách nekandidoval
* 2009 - poslanec Prešovského samosprávneho kraja

### Celoštátna úroveň
* 2005–2006 – štátny tajomník ministerstva výstavby a regionálneho rozvoja pre oblasť stavebníctva 
* od roku 2006 poslanec Národnej rady Slovenskej republiky za SDKÚ-DS, Výbor NR SR pre nezlučiteľnosť funkcií (člen), Výbor NR SR pre hospodársku politiku (člen) 

Kategória:Narodenia v 1958
Kategória:Žijúci ľudia
Kategória:Osobnosti z Prešova
Kategória:Poslanci Prešovského samosprávneho kraja
Kategória:Politici SDKÚ
Kategória:Slovenskí ekonómovia
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Slovenskí štátni tajomníci
Como (mesto, Lombardsko)

**Como** je mesto v Taliansku v Lombardsku. Leží 45 km severne od Milána, je to hlavné mesto provincie Como, leží na brehu Comského jazera.

## Obyvatelia
V roku 2001 malo Como 78 315 obyvateľov (36 805 mužov a 41 510 žien) a hustotu 2 097,4 obyvateľov/km², v roku 2018 83 320 obyvateľov.

## Osobnosti mesta
* Plínius Starší (* 23 – †  79), rímsky spisovateľ, autor prírodopisnej encyklopédie 
* Plínius Mladší (* 61 - † asi 113), rímsky štátnik a spisovateľ
* Inocent XI. (* 1611 - † 1689), pápež 
* Alessandro Volta (* 1745 – † 1827), fyzik
* Giuseppe Terragni (* 1904 - † 1943), architekt
* Fabio Casartelli (* 1970 – † 1995), cestný cyklista, olympijský víťaz
* Floraleda Sacchi (* 1978), harfistka, hudobná skladateľka a muzikologička

## Partnerské mestá
* Fulda, Nemecko 
* Nábulus, Palestína
* Netanja, Izrael
* Terst, Taliansko
* Tōkamachi, Japonsko

## Iné projekty

## Externé odkazy
Oficiálna stránka

 
Kategória:Mestá v Lombardsku
Kategória:Mestá v provincii Como
Kategória:Sídla v provincii Como
Tux

right|thumb|Tučniak Tux

Tučniak **Tux** je oficiálnym maskotom operačného systému Linux.

## Iné projekty

Kategória:Linux
Južná Karolína

**Južná Karolína** je štát USA. Hlavným mestom je Columbia.

## Mestá
* Columbia
* Charleston

## Iné projekty
Bitka pri Mykalé

**Bitka pri Mykalé** bola poslednou významnou bitkou grécko-perzských vojen. Odohrala sa v ten istý deň ako bitka pri Platajách.

Mys Mykalé leží v Iónii na pobreží Malej Ázie, ktorú koncom 6. stor. pred Kr. ovládli Peržania, pričom mnohé grécke mestá sa dostali pod perzskú nadvládu. 

Zatiaľ čo sa väčšina Grékov bránila v materskom Grécku, časť gréckych vojenských síl bola na ostrove Délos pod vedením spartského kráľa Leótychida. Za ním prišli vyslanci z ostrova Samos (pri pobreží Malej Ázie), ktorí boli pod nadvládou Peržanov, a žiadali grécke vojsko, aby im pomohlo pri vzbure proti nim. Po priaznivých veštbách grécke lode odplávali k Samu, kam o niečo neskôr priplávali aj perzské lode. Pri myse Mykalé na pevnine táborilo silné perzské vojsko. Peržania vytiahli lode na breh, spojili pozemné i námorné oddiely, opevnili sa a čakali na Grékov.

Gréci vystúpili z lodí a popoludní podnikli peší útok na perzský tábor. Medzitým sa dozvedeli o tom, že ráno Pausanias a jeho vojsko zvíťazilo nad Peržanmi pri Platajách. 

Bitku zahájili Aténčania a s nimi Korinťania, Sikyončania a Troizenčania. Peržania sa udatne bránili za prútenou hradbou a za hradbou zo štítov, ale Gréci čoskoro prerazili obrannú ohradu a prenikli do tábora. Perzskí spojenci sa rozutekali, bránili sa len kvalitne vycvičené oddiely Peržanov. Keď sa na bojisko dostali aj oddiely Sparťanov, víťazstvo nad Peržanmi bolo isté. Ich zvyšky ušli do vnútrozemia Malej Ázie k Sardám.

Gréci spálili perzský tábor i perzské lode, korisť odviezli so sebou na ostrov Samos. Časť Grékov odišla k Hellespontu, aby dokončili oslobodzovanie území spod perzskej nadvlády. Aténčania zaútočili na mesto Sestos a niekoľko mesiacov ho obliehali, až sa obrancovia pre nedostatok potravín vzdali. Perzská posádka z obliehaného mesta ušla.

Bitka pri Mykalé mala veľký význam, pretože Gréci získali kontrolu nad Ióniou a Hellespontom. Grécko tak mohlo bez nebezpečenstva dopravovať obilie a iné produkty z pobrežia Čierneho mora.

## Referencie
Herodotos: Dejiny IX, 90-119

Kategória:Bitky v Grécku
Kategória:Grécko-perzské vojny
Kategória:Bitky Grékov
Kategória:Bitky Peržanov
Standard Generalized Markup Language

**Standard Generalized Markup Language** (skr. **SGML**) je metajazyk, v ktorom je možné definovať značkovacie jazyky pre dokumenty. V roku 1986 vzniká všeobecný značkovací jazyk SGML (Standard Generalized Markup Language), ktorý je definovaný normou ISO 8876. Jazyk SGML umožnil definíciu vlastných podriadených značkovacích jazykov na základe vlastnej definície typu dokumentu – [DTD]. Jednou z aplikácií SGML je aj jazyk HTML.

Kategória:Značkovacie jazyky
AutoIt

**AutoIt** je názov freeware skriptovacieho jazyka, ktorý sa svojou syntaxou podobá BASIC-u. Bol navrhnutý na zautomatizovanie operácií v operačnom systéme Windows. Môžete vďaka nemu manipulovať s oknami, súbormi, adresármi, registrom alebo aj s procesmi. Vo svojej 3. verzii tento jazyk obsahuje aj GUI a podporuje príkazy hodné vyspelého skriptovacieho jazyka, pričom je navrhnutý tak, aby bol čo najmenší (má cca 115 kB) a samostatný (bez prídavných DLL).

## Čo sa s ním dá robiť?
Vďaka príkazom skriptovacieho jazyka AutoIt budete schopný vo Windows automaticky uskutočňovať nasledovné operácie:
* spúšťať spustiteľné súbory systému Windows a DOS
* simulovať stláčanie klávesov (podporovaná je väčšina klávesníc)
* simulovať pohyby a kliknutia myšou
* pohybovať a meniť veľkosť okien a manipulovať s nimi
* priamo spolupracovať s „controls“ v oknách (meniť text, pohybovať, deaktivovať, atp.)
* pracovať so schránkou (vložiť/prilepiť text a vyprázdniť)
* pracovať s registrom

## Ukážka syntaxe
Je starým známym zvykom predviesť každý skriptovací/programovací jazyk aspoň základným výpisom na obrazovku. V AutoIt-e je to záležitosť naozaj jednoduchá:

*MsgBox(0, „Vypis“, „Ahoj svet!“)*

Keby ste tento riadok uložili do súboru s príponou au3 a mali by ste nainštalovaný AutoIt, potom by sa vám po spustení skriptu na obrazovke objavilo takéto jednoduché okno:

center

## Užitočné externé odkazy
* Domovská stránka jazyka AutoIt
* AutoIt Forums
* AutoIt Wiki
* AutoIt Mirror 

Kategória:Skriptovacie jazyky
Kategória:BASIC dialekty
Kategória:Freeware
Hubblova schéma

thumb|Hubblova ladička - grafické znázornenie Hubblovej schémy
right|thumb|Hubblova sekvencia

**Hubblova schéma** alebo **Hubblova klasifikácia galaxií** rozdeľuje galaxie podľa ich tvaru. Zaviedol ju v roku 1925 americký astronóm Edwin Hubble. Graficky je táto klasifikácia znázornená ako **Hubblova ladička**. Ide iba o grafické vyjadrenie tejto klasifikácie a nie o vývojové štádiá galaxií, ako predpokladal Hubble. Každý z typov je ďalej rozdelený na ďalšie podtypy podľa tvarov.

## Typy galaxií
### Eliptické galaxie
Sú to galaxie v tvare elipsoidu (sféroidu). Ich priemet na oblohu je elipsa alebo kruh. Označujú sa písmenom **E** ku ktorému je pripojené číslo **0**–**7** vyjadrujúce *elipticitu galaxie* (sploštenosť elipsy). Číslo je určené z veľkej (**a**) a malej osi (**b**) elipsy zo vzťahu **10(a-b)/a**. **EO** je galaxia kruhového tvaru, **E7** galaxia s najväčším sploštením (galaxie s väčšou elipticitou neboli objavené).

Medzi eliptické galaxie patrí napríklad Messier 32 v súhvezdí Androméda alebo galaxia Virgo A v súhvezdí Panna.

### Špirálové galaxie
Pre tento druh galaxií sú typické výrazné špirálové ramená, ktoré vychádzajú z galaktického jadra. *Špirálové galaxie* sa označujú písmenom **S** za ktorým nasleduje písmeno **a**, **b** alebo **c**. Tieto písmená určujú veľkosť jadra a rozvinutie ramien galaxie:
* **Sa** – mohutné jadro s tesne navinutými ramenami.
* **Sb** – menšie jadro s ramenami viac otvorenými.
* **Sc** – málo výrazné jadro s ramenami ďaleko odvinutými.

Typickým predstaviteľom špirálovej galaxie je napríklad voľným okom viditeľná Galaxia Androméda alebo Galaxia Veterník.

### Špirálové galaxie s priečkou
Majú tvar podobný špirálovým galaxiám, ale špirálové ramená pri nich nevychádzajú z galaktického jadra, ale vybiehajú z koncov galaktickej priečky. Označujú sa písmenami **SB** a podľa otvorenia ramien sa (podobne ako špirálové galaxie) delia na tri podskupiny:
* **SBa** – tesne navinuté ramená.
* **SBb** – viac otvorené ramená.
* **SBc** – ramená ďaleko odvinuté.

Špirálová galaxia s priečkou je napríklad galaxia M91 v súhvezdí Vlasy Bereniky.

### Šošovkové galaxie
Podľa *Hubblovej schémy* tvoria prechodový typ medzi eliptickou a špirálovou galaxiou (nie sú ale vývojovým prechodom týchto typov). Tieto galaxie sa podobajú špirálovým galaxiám s výrazným jadrom a diskom, ktorému však chýba špirálová štruktúra. Označujú sa **SO**.

K predstaviteľom galaxií v tieto kategórii patrí galaxia M86 v súhvezdí Panna

### Nepravidelné galaxie
*Nepravidelným galaxiám* chýba výrazná štruktúra. Majú síce tiež jadro, ale oveľa menšie ako špirálové galaxie. Ich disk má nepravidelnú štruktúru aj keď v ňom môže byť nezreteľná priečka. Označujú sa písmenami **Irr** a delia sa na dve skupiny:
* **Irr I** – nepravidelné galaxie.
* **Irr II** – narušené galaxie – napríklad interagujúce galaxie.

Nepravidelná galaxia je napríklad Galaxia Cigara v súhvezdí Veľká medvedica.

## Pozri aj

* Galaxia
* Eliptická galaxia
* Špirálová galaxia
* Edwin Hubble

Kategória:Galaxie
Arc de Triomphe de l’Étoile

thumb|Víťazný oblúk v Paríži
**Arc de Triomphe de l'Étoile** alebo len **Arc de Triomphe** () v Paríži je víťazný oblúk, ktorý dal postaviť Napoleon Bonaparte na znak svojej sily a víťazstva vo všetkých vojnách, ktoré vyhral. Od Víťazného oblúka sa rozbieha dvanásť veľkých avenue (viditeľné z plošiny na vrchole oblúka), podľa ktorých dostal aj pomenovanie. Okrem iných tu začína slávny parížsky bulvár Avenue des Champs-Élysées (Elyzejské polia).

Oblúk je 50 metrov vysoký, široký  a hlboký . Veľká klenba je 29,19 metrov vysoká a  široká. malá klenba má výšku  a šírku 8,44. Na stenách oblúka sú uvedené bojiská, na ktorých bojovali Napoleonovi vojaci. V strede pod oblúkom je umiestnený hrob neznámeho vojaka s večným ohňom, pri ktorom sa konajú rôzne vojenské oslavy. Na hornú plošinu, odkiaľ je výhľad na stred Paríža, je možný výstup po schodisku (284 schodov). Po víťaznom oblúku v Pchjongjangu je druhý najvyšší na svete. Stavba bola inšpirovaná Titovým oblúkom.

## Iné projekty

Kategória:Architektúra z 1836
Víťazný oblúk
Kategória:Víťazné oblúky
Kategória:Historické pamiatky v Paríži
Kategória:Neoklasicistické stavby vo Francúzsku
Kategória:Pamätníky v Paríži
Kategória:8. obvod (Paríž)
Basilique du Sacré-Cœur (Montmartre)

náhľad|Basilique du Sacré-Cœur

**Basilique du Sacré-Cœur** (v preklade *Chrám najsvätejšieho Ježišovho srdca*) je parížsky rímskokatolícky kostol a bazilika minor v štvrti Montmartre. Vďaka svojej polohe je najvyšším bodom Paríža. Budova je dielom francúzskeho architekta Abadiea. Výstavba sa začala v roku 1875 a budova bola dokončená v roku 1914. Základným stavebným materiálom je travertín. Bazilika je 35 m dlhá, 85 m široká a 83 m vysoká.

Na stranách stoja bronzové sochy – naľavo Jana z Arku a napravo Ľudovít IX. Svätý.

## Iné projekty

Kategória:Kostoly v Paríži
Kategória:Baziliky minor vo Francúzsku
Paríž
Kategória:Rímskokatolícke kostoly vo Francúzsku 
Kategória:Katolícke pútnické miesta
Kategória:Eklektické stavby
Kategória:Architektúra z 1914
Kategória:18. obvod (Paríž)
Kategória:Montmartre
Euripos (úžina v Grécku)

**Euripos** je staroveký názov 100 m širokej morskej úžiny medzi Eubójou a Boiótiou pri meste Chalkidy, známej nepravidelnými prúdmi . Od roku 410 pred Kr. oba brehy spájal most. 

Kategória:Geografia Grécka
Kategória:Dejiny Grécka
Napoleon

**Napoleon** (po fr.: *Napoléon*) môže byť:
*meno viacerých osobností, najmä:
** Napoleon (I.) Bonaparte  (1769 – 1821), cisár Francúzska (s prerušením)
** Ľudovít Bonaparte *Louis Napoléon Bonaparte; Lodewijk Napoleon Bonaparte*, (1778 – 1846), brat Napoleona I., kráľ Holandského kráľovstva
** Napoleon II. *Napoléon-François-Charles-Joseph Bonaparte*, (1811 – 1832), jediný legitímny potomok Napoleona I., nevládol
** Napoleon III. *Charles-Louis-Napoléon Bonaparte*, (1808 – 1873), syn Ľudovíta Bonaparte, prezident a neskôr cisár Francúzska
**Napoléon Joseph Charles Paul Bonaparte, *Napoléon (Jérôme)/ princ Napoleon*, (1822 – 1891), francúzsky divízny generál
** Napoleon (IV.) Eugène, *Napoléon Eugène Louis Jean Joseph Bonaparte* (1856 – 1879), syn Napoleona III.
**ďalší: pozri Bonaparte
**fiktívne prasa Georga Orwella, pozri Napoleon (prasa)
**moslimský raper, pozri Napoleon (raper)
**komediálny spevák, pozri Napoleon XIV
**tamilský spevák
*sídlo v USA:
** Napoleon (Alabama)
** Napoleon (Indiana)
** Napoleon (Kentucky)
** Napoleon (Michigan)
** Napoleon (Mississippi)
** Napoleon (Missouri)
** Napoleon (Severná Dakota)
** Napoleon (Ohio)
*film:
**od Abel Gance (1927), pozri ''Napoleon'' (film z roku 1927)
**od Sacha Guitry (1955), pozri ''Napoleon'' (film z roku 1955)
**od Abel Gance (1960), pozri ''Napoleon'' (film z roku 1960)
**od Ridley Scotta (2023), pozri ''Napoleon'' (film z roku 2023)
**štvordielny TV seriál od Yves Simoneau (2002), pozri ''Napoleon'' (seriál)
**americký film z roku 2004, pozri ''Napoleon Dynamite''
*francúzska minca, pozri napoleon (minca)
*koňak, pozri Napoleon (koňak)
*kartová hra, pozri Napoleon (kartová hra)
*"Napoleonova ryba" je prezývka ryby Cheilinus undulatus
*pečivo, pozri Napoleon (pečivo)
*zmrzlina, pozri Napoleon (zmrzlina)
*prezývka zbrane M1857 (vyvinul ju cisár Napoleon III.  a používala sa vo Vojne sever proti juhu)
*značka externých grilov
*značka piva v Indii
Víťazný oblúk

náhľad|Titov víťazný oblúk

**Víťazný oblúk** je oblúkovitá symbolická stavba, postavená spravidla na počesť vojenských víťazstiev rímskych cisárov, v neskoršom období napríklad aj Napoleona. V sakrálnej architektúre ide o architektonicky zvýraznený a často i zdobený prechod medzi priestorom kostola pre veriacich (loďou) a priestorom pre kňaza a oltár (presbytériom).

Príklady:
* V Paríži:
** Arc de Triomphe de l’Étoile (vo svete bežne známy ako „Víťazný oblúk“)
** Arc de Triomphe du Carrousel

* V Ríme:
** Trajánov oblúk
** Konštantínov oblúk
** Titov oblúk
** Oblúk Septima Severa

* V Bagdade:
** Víťazný oblúk (Bagdad)
Panathinaikos FC

**Panathinaikos FC** (grécky Π.Α.Ε. Παναθηναϊκός) skr.**P.A.O.**( Π.Α.Ο.) je grécky profesionálny futbalový klub založený v Aténach v roku 1908. Tento klub hrá v gréckej najvyššej súťaži. Je to jeden z najstarších futbalových
klubov v Grécku. Vyhrali devätnásť gréckych titulov a v gréckom pohári vyhrali šestnásť titulov a v roku 1971 vyhrali PVP (Pohár víťazov pohárov). 

## Úspechy

* **Grécka liga (20x):**  1930, 1949, 1953, 1960, 1961, 1962, 1964, 1965, 1969, 1970, 1972, 1977, 1984, 1986, 1990, 1991, 1995, 1996, 2004, 2010

* **Grécky pohár (20x):** 1940, 1948, 1955, 1967, 1969, 1977, 1982, 1984, 1986, 1988, 1989, 1991, 1993, 1994, 1995, 2004, 2010, 2014, 2022

* **Grécky superpohár (4x):** 1970, 1988, 1993, 1994

* **Balkans Cup** (1x): 1978

## Veteráni

20px
Antonis Antoniadis, Stratos Apostolakis, Angelos Basinas, Dimitrios Domazos, Giorgos Donis, Kostas Eleftherakis, Panagiotis Fissas, Kostas Frantzeskos, Mike Galakos, Giorgos Georgiadis, Takis Ikonomopoulos, Ioannis Kalitzakis, Aristidis Kamaras, Giorgos Kapouranis, Anthimos Kapsis, Giorgos Karagounis, Ioannis Kirastas, Sotiris Kirjakos, Kostas Linoxilakis, Spiros Livathinos, Takis Loukanidis, Spiros Marangos, Angelos Messaris, Apostolos Nikolaidis, Antonios Nikopolidis, Nikos Nioplias, Nikos Sarganis, Dimitris Saravakos, Giourkas Seitaridis, Nikos Vamvakoulas

20px
Oscar Alvarez, Juan Jose Borelli, Juan Ramon Rotcha, Juan Ramon Veron

20px
Júlio César da Silva, Flávio Conceição

20px
Rene Henriksen, Jan Michaelsen

20px
Markus Münch, Karlheinz Pflipsen

20px
Aljoša Asanović, Robert Jarni, Goran Vlaovic, Velimir Zajec

20px
Eric Mykland

20px
Emmanuel Olisadebe, Josef Wantzik, Krzysztof Warzycha

20px
Paolo Sousa
## Referencie

## Externé odkazy
* Oficiálna webstránka

Kategória:Grécke futbalové kluby
Kategória:Futbalové kluby založené v 1908
Kategória:Šport v Aténach
Pavol Hudák (básnik)

Mgr. **Pavol Hudák** (* 7. október 1959, Vranov nad Topľou† 18. január 2011, Poprad) bol slovenský básnik, novinár a publicista.

## Životopis
Narodil sa 7. októbra 1959 v obci Vyšný Žipov (okres Vranov nad Topľou). Po ukončení Základnej školy vo Vyšnom Žipove a Gymnázia vo Vranove nad Topľou (1975 – 1979). V rokoch 1979 – 1983 študoval na Pedagogickej fakulte UPJŠ v Prešove (dnes časťou Prešovskej univerzity). Počas vysokoškolského štúdia získaval každý rok ocenenia na Akademickom Prešove, Wolkrovej Polianke a iných súťažiach. Prvé básne publikoval v časopisoch *[[Nové slovo mladých]], [[Dotyky (časopis)|Dotyky]], [[Kultúrny život]]* a iné. V rokoch 1983 – 1992 pôsobil ako učiteľ na Základnej škole na Dostojevského ulici v Poprade. V období 1992 – 1995 bol redaktorom miestnych novín, od roku 1995 ''Nového času'' a neskôr pracoval v denníku *[[Pravda (slovenský denník)|Pravda]]*, *[[Korzár (denník)|Korzár]]*, týždenníku *[[Žurnál (týždenník)|Žurnál]]* i *[[Farmár]]*. Býval a pracoval v Poprade.

Skonal 18. januára 2011 na následky náhlej srdcovej príhody vo veku 51 rokov.

## Tvorba
Pavol Hudák patrí medzi etablovaných autorov. Básnik neobyčajnej senzitívnosti, pravdivej výpovede. Autor scenárov rozhlasových pásiem, odvysielaných Slovenským rozhlasom a tiež autor zhudobnených textov. Laureát viacerých literárnych cien.

V roku 1992 debutoval básnickou zbierkou *Broskyňový súmrak* v ktorej sa venuje témam rodného Zemplína, individuálnej a kolektívnej minulosti, využíva motívy smrti a prináša vlastnú víziu budúcnosti. Za túto knihu, ktorá vyšla v levočskom vydavateľstve Modrý Peter, mu bola časopisom *[[Dotyky (časopis)|Dotyky]]* udelená Cena Janka Kráľa a Slovenským literárnym fondom Cena Ivana Kraska, za najlepší debut roka. Za svoju druhú zbierku, nazvanú *Silvester 1999*, dostal v roku 1994 Cenu VÚB za najlepšiu zbierku poézie pre dospelých. V roku 1999 vydal svoju tretiu zbierku, *Zatmenie slnka*. Na základe jeho predchádzajúcej tvorby mu vyšiel výberový básnický opus *Povraz v dome obesenca a iné básne* (2003), doplnená kresbami akademického maliara Petra Kocáka z Prešova.

Jeho básne boli preložené do maďarčiny, poľštiny a francúzštiny. Od roku 1992 sa venoval publicistike. V zbierkach reflexívnej lyriky *Broskyňový súmrak* (1992), *Silvester 1999* (1994), *Zatmenie Slnka* (1998) vyjadril hlboký vzťah k rodnému kraju a senzitívne vnímanie problémov súčasného sveta. V Poľsku prednášal študentom Varšavskej univerzity. Báseň *Kristus vchádza do Sarajeva* zhudobnil známy skladateľ Ivan Hrušovský v diele *Requiem na konci tisícročia*. Skladba zaznela na Bratislavských hudobných slávnostiach v roku 1999.

## Dielo
*1992 – *Broskyňový súmrak*
*1994 – *Silvester 1999*
*1999 – *Zatmenie slnka*
*2003 – *Povraz v dome obesenca*

## Externé odkazy
* Pavol Hudák a jeho básne 
* Pavol Hudák - básnik
* Pavol Hudák navždy odišiel do básnického neba
* Bibliografia 

Kategória:Osobnosti z Vranova nad Topľou
Kategória:Slovenskí spisovatelia
Kategória:Slovenskí básnici
Kategória:Slovenskí novinári
Kategória:Slovenskí publicisti
Kategória:Laureáti Ceny Ivana Kraska
Kategória:Absolventi Univerzity Pavla Jozefa Šafárika
Humánna geografia

**Humánna geografia** (iné názvy: **geografia človeka**, **zemepis človeka**, **antropogeografia**, **spoločensko-ekonomická geografia**, **socioekonomická geografia**, **sociálna geografia**) je vetva geografie, ktorá sa zameriava na systematické skúmanie vzoriek a procesov, ktoré utvárajú interakciu človeka s prostredím, najmä príčiny a následky rozmiestnenia ľudskej aktivity na zemskom povrchu. Zahŕňa ľudské, politické, kultúrne, spoločenské a ekonomické aspekty. Venuje sa poznávaniu obyvateľstva a jeho aktivít z priestorového, časového a ekologického hľadiska.

Humánna geografia skúma humánnogeografickú sféru krajinnej sféry

## Hlavné disciplíny humánnej geografie

## Ďalšie disciplíny humánnej geografie

## Pracoviská humánnej geografie na Slovensku

* Katedra humánnej geografie a demogeografie na Prírodovedeckej Fakulte UK v Bratislave
* Geografický ústav SAV – Oddelenie humánnej geografie

Iné vyslovene špecializované pracovisko na humánnu geografiu zatiaľ na Slovensku nie je. Ale niektorým jej častiam sa tradične venujú všetky geografické pracoviská na Slovensku.

## Pozri aj
* krajina
* štát


Kategória:Geografia
Geosféra (Zem)

**Geosféra** je súhrnné označenie pre:
* pevné teleso Zeme, teda hydrosféru, litosféru (vrátane pedosféry) a vnútro Zeme (podľa niektorých definícií vnútro Zeme nie) a
* atmosféru Zeme (až po exosféru).

V rámci geosféry existuje biosféra (časťou biosféry sú z geosféry pedosféra, hydrosféra a troposféra).

Podľa inej definície je pojem identický s krajinnou sférou, teda planetárny geosystém zložený z geosystémov, ktoré navzájom súvisia. Pojem geosystém je tu pritom definovaný ako otvorený systém interagujúcich zložiek litosféry, hydrosféry, atmosféry, biosféry a antroposféry.


Kategória:Geografia
Atika

**Atika** alebo **Attiki** (po novogrécky)/**Attiké** (po starogrécky) je: 
* polostrov resp. príslušné historické územie v strednom Grécku s hlavným centrom Atény, pozri Atika (polostrov)
* administratívna jednotka (kraj – "perifereia") v Grécku okolo Atén, pozri Atika (kraj)

**Atika** je v architektúre: 
* v exteriéri:nízky múr nad hlavnou rímsou budovy zakrývajúci strechu, pozri atika (na rímse)
* v interiéri: úzky pás steny medzi rímsami a zároveň medzi klenbou a podperami, pozri atika (interiér)
* v antike: priečna zástavba na sĺpoch brány
Geosystém

**Geosystém** môže znamenať:
*fyziosystém
*otvorený systém vzájomne interagujúcich a vzájomne sa podmieňujúcich (hmotu a energiu si vymieňajúcich) zložiek litosféry, hydrosféry, biosféry, antroposféry a atmosféry
*taký geoekosystém, v ktorom pre extrémne sucho, chlad alebo eróziu nerastú rastliny a preto ani nežije veľa živočíchov

Kategória:Geografia
Fyziosystém

**Fyziosystém** je systémový vzťah abiotických prirodzených zložiek krajiny. Môže byť na úrovni biotopu, ale aj na úrovni celej planéty (geosféra). 

V krajinnej ekológii je nahradený pojmom krajinný ekosystém. Opakom fyziosystému je antroposystém. 

Kategória:Geografia
André Patry

**André Patry** (* 22. november 1902 – † 20. jún 1960) bol francúzsky astronóm.

Už za mlada osirel a v sedemnástich rokoch začal pracovať v observatóriu v Nice. Študoval planétky a pár ich aj objavil. Planétka 1601 Patry je pomenovaná po ňom.

Kategória:Narodenia v 1902
Kategória:Úmrtia v 1960
Kategória:Francúzski astronómovia
Kategória:Objavitelia planétok
Klaudia Kinská

**Klaudia Kinská** (* 15. jún 1978, Košice) je slovenská fitneska a bývalá gymnastka.

Slovenská reprezentantka, účastníčka letných olympijských hier v roku 1996 v Atlante.

## Externé odkazy
* Triumf fitnesky Klaudie Kinskejsme.sk
* ČlánokJe to naozajstná dovolenkadenniksport.sk

Kategória:Slovenské fitnesky
Kategória:Slovenskí olympionici
Kategória:Osobnosti z Košíc
Kategória:Gymnasti na Letných olympijských hrách 1996
Kalixt III.

**Kalixt III.** (po latinsky: *Calixtus*), vlastným menom po španielsky **Alonso de Borja** resp. po taliansky **Alfonso Borgia** (* 31. december 1378, Játiva – † 6. august 1458, Rím) bol pápež.

Pápežský úrad zastával v dobe od 8. apríla 1455 do svojej smrti.

Svoju kariéru začal ako valencijský duchovný, keď bol v roku 1429 poslaný aragónskym kráľom do pevnosti Peníscola, aby prehovoril posledného protipápeža poavignonskej schizmy, aby odstúpil. Hoci bol protipápež Klement dovtedy neústupčivý, Alonsovi Borgiovi sa ho podarilo prinútiť k tomu, aby odstúpil. Stalo sa to 27. júla 1429. Z vďačnosti ho pápež Martin V. vymenoval za valencijského biskupa. Biskupský úrad zastával 15 rokov a súčasníci si ho cenili pre vzorný spôsob života a pre diplomatickú obratnosť. Túto vlastnosť dokázal v spore medzi pápežom Eugenom IV. a aragónskym kráľom Alfonzom V., kde bol úspešným sprostredkovateľom zmieru. Za odmenu sa stal valencijským kardinálom a bol povolaný na pápežský dvor. 

8. apríla 1455 sa stal novým pápežom a prijal meno Kalixt III. Keďže necelé dva roky pred jeho voľbou bol dobytý Konštantínopol, Kalixt sa snažil vyzbrojiť križiacku armádu, ktorá by odrazila turecké nebezpečenstvo. Západoeurópania zostali k jeho výzvam ľahostajní, alebo účasť na križiackej výprave podmieňovali neprijateľnými požiadavkami. Podarilo sa mu vyburcovať iba ľud v Uhorsku za výdatnej pomoci žobravého mnícha Jána Kapistránskeho. Keď Turci v máji 1456 napadli Srbsko mohol dať Huňadymu k dispozícii 7 000 mužov a 13 vojnových lodí. V bitke pri Belehrade 14. júla 1456 Huňady napokon Turkov porazil.

## Pozri aj

* Zoznam kardinálov vymenovaných Kalixtom III.

## Iné projekty

## Externé odkazy
* Kardináli menovaní Kalixtom III.
*  Borgiovci

Kategória:Španielski pápeži
Kategória:Borgiovci
Sojuz TM-4

**Sojuz TM-4** () bol sovietsky pilotovaný kozmický let v rámci programu Sojuz. Sojuz TM-4 vyštartoval 21. decembra 1987 z kozmodrómu Bajkonur k stanici Mir. Išlo o štvrtú expedíciu na Mir. Manarov a Titov nahradili Romanenka a Alexandrova. Anatolij Levčenko bol kozmonaut pre program raketoplánu *[[Buran (raketoplán)|Buran]]*. Vrátil sa na Zem spolu s Romanenkom a Alexandrovom v lodi Sojuz TM-3.

Predtým ako stará posádka opustila stanicu, predviedla novej posádke použitie vybavenia pre výstup do otvoreného vesmíru. Sojuz TM-4 priviezol materiál pre biologické experimenty, vrátane zariadenia pre rast biologických kryštálov Ajnur, ktorý nainštalovali do modulu Kvant. Kombinovaná posádka si tiež nacvičovala evakuáciu, keď Mir simuloval nebezpečenstvo.

Titov a Manarov riadili časť výskumu galaxií a skupín hviezd v ultrafialovej časti spektra pomocou teleskopu Glazar v module Kvant. Výskum vyžadoval fotografie s expozičným časom až 8 minút, pri ktorom hocijaký (aj malý) pohyb kozmonauta mohol zatriasť celým komplexom. To by malo za následok rozmazané astronomické obrázky, takže kozmonauti sa počas expozície nesmeli ani pohnúť.

## Parametre misie
* Hmotnosť: 7 070 kg
* Perigeum: 337 km
* Apogeum: 357 km
* Inklinácia: 51,6°
* Doba obehu: 91,5 min

Kategória:Kozmické lode Sojuz
Kategória:Kozmické lety s ľudskou posádkou
Kategória:Kozmonautika v 1987
Kategória:Kozmonautika v 1988
NGC 1275

**NGC 1275** je aktívna galaxia v súhvezdí Perzeus, ktorú objavil nemecký astronóm Heinrich Louis d’Arrest 14. februára 1863. Jej zdanlivá hviezdna veľkosť je 11,7. Je známa ako seyfertova galaxia a podľa nej sa nazýva celá skupina aktívnych galaxií podobných kvazarom. Býva označovaná aj ako 3C 84 alebo Abell 426 a je totožná s rádiovým zdrojom Perseus A. Je dominantnou galaxiou Kopy galaxií v Perzeovi.

thumb|left|upright=1.0|NGC 1275
Objavil ju americký astronóm Carl Keenan Seyfert v roku 1943. Galaxia je mohutným zdrojom rádiového a röntgenového žiarenia, a preto sa označuje ako Perseus X-1 alebo 3U 0316+41. Jej jadro je veľmi aktívne. Nachádza sa v ňom pravdepodobne supermasívna čierna diera, ktorá tvorí zdroj jeho činnosti. Centrálnu oblasť obklopuje obrovský mrak s priemerom rádovo stoviek až tisícok svetelných rokov. Dochádza v ňom k erupciám, pri ktorej jadro galaxie vyvrhuje obrovské mraky plynu s hmotnosťou až stoviek hmotností Slnka a rýchlosťou až 5000&nbsp;km/s. Chumáčová štruktúra mraku svedčí o prerušovanom vyvrhovaní plynov z jadra.  

NGC 1275 vlastne predstavuje zrážku dvoch galaxií. Disk prašnej špirálovej galaxie pretína veľkú eliptickú galaxiu. Pod vplyvom slapových síl vzniká v mieste zrážky množstvo nových hviezd.

## Zdroj
* 

Kategória:Súhvezdie Perzeus
Kategória:NGC objekty
02669
0012429
084
Kategória:Seyfertove galaxie
Kategória:Infračervené zdroje
Kategória:Röntgenové zdroje
Kategória:Rádiové galaxie
024
Kategória:QSO objekty
Kategória:Astronomické objekty objavené v roku 1863
NGC 1569

**NGC 1569** je nepravidelná a trpasličia galaxia v súhvezdí Žirafa, ktorú objavil britsko-nemecký astronóm William Herschel 4. novembra 1788.

Jej zdanlivá hviezdna veľkosť je 11,2.
        

## Pozri aj
* Zoznam NGC objektov

Kategória:Trpasličie galaxie
Kategória:Nepravidelné galaxie
Kategória:Súhvezdie Žirafa
1569
03056
0015345
210
Kategória:Astronomické objekty objavené v roku 1788
VII 016
NGC 1705

**NGC 1705** je nepravidelná a trpasličia galaxia s priemerom okolo 2000 ly v súhvezdí Maliar.

Je klasifikovaná ako nepravidelná, pretože neobsahuje žiadnu pravidelnú štruktúru. Predpokladá sa, že vznikla pred 13 miliardami rokov a je vzdialená asi 17 miliónov ly. Objavil ju britský astronóm John Herschel 5. decembra 1834.

Kategória:Nepravidelné galaxie
Kategória:Trpasličie galaxie
Kategória:Súhvezdie Maliar
Kategória:NGC objekty
Kategória:ESO objekty
Kategória:AM objekty
Kategória:IRAS objekty
0016282
NGC 1999

**NGC 1999**  je prachová jasná difúzna hmlovina. Je to reflexná hmlovina a odráža svetlo premennej hviezdy V380. Je vzdialená 1500 ly a nachádza sa v súhvezdí Orión.

Hmlovinu zatemňuje tmavé mračno, ktoré je v skutočnosti kondenzáciou chladného molekulárneho plynu a prachu takého hrubého a hustého, že neprepúšťa svetlo. Útvar pripomína tmavé obrátené písmeno T. Z našej perspektívy sa toto mračno nachádza pred hmlovinou. Z mračna sa v budúcnosti pravdepodobne budú formovať nové hviezdy.

## Zdroj
* 

## Iné projekty

Kategória:Reflexné hmloviny
Kategória:Súhvezdie Orión
Kategória:NGC objekty
3518617
M 81 (skupina galaxií)

**Skupina galaxií M81** je jedna z najbližších skupín galaxií od Miestnej skupiny galaxií.

## Členovia skupiny M81
NGC 2403

**NGC 2043** je špirálová galaxia vzdialená 11 miliónov svetelných rokov v súhvezdí Žirafa. Objavil ju William Herschel v roku 1788 a je členom skupiny galaxií M81.

Kategória:Špirálové galaxie
Kategória:NGC objekty
Kategória:Súhvezdie Žirafa
Kategória:Skupina galaxií M81
Kategória:Caldwell objekty
Kategória:Astronomické objekty objavené v roku 1788
Kopa galaxií

right|thumb|Kopa galaxií ACO 3341

**Kopa galaxií** je gravitačné zoskupenie stoviek až tisícov galaxií, na rozdiel od skupiny galaxií, ktorá obsahuje iba desiatky galaxií. 

## Pozri aj

* Zoznam skupín a kôp galaxií